|  |
| --- |
| Številka: 007-115/2021/20 |
| Ljubljana, 20. maj 2021 |
| EVA 2021-2330-0041 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvah Uredbe o izvajanju ukrepa zdravje in varnost iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 – predlog za obravnavo  |
| 1. Predlog sklepov vlade: |
| Na podlagi prvega odstavka 40. člena Zakona o morskem ribištvu (Uradni list RS, št. 115/06, 76/15 in 69/17) je Vlada Republike Slovenije na … seji dne … sprejela naslednji **SKLEP** Vlada Republike Slovenije je izdala Uredbo o spremembah in dopolnitvah Uredbe o izvajanju ukrepa zdravje in varnost iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 in jo objavi v Uradnem listu Republike Slovenije. **Mag. Janja Garvas Hočevar** v.d. generalnega sekretarjaPriloga:* Uredba o spremembah in dopolnitvah Uredbe o izvajanju ukrepa zdravje in varnost iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020.

Sklep prejmejo:* Ministrstvo za kmetijstvo, gozdarstvo in prehrano,
* Agencija Republike Slovenije za kmetijske trge in razvoj podeželja,
* Ministrstvo za finance.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Ana Le Marechal Kolar v.d. generalnega direktorja Direktorata za hrano in ribištvo, MKGP,– Jernej Švab, vodja Sektorja za ribištvo, MKGP,– Simona Dolinšek, svetovalka, MKGP. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Operativni program za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 za podporo iz Evropskega sklada za pomorstvo in ribištvo v Sloveniji, št. CCI 2014 SI 14 MF OP 001, je potrjen z Izvedbenim sklepom Komisije z dne 22. julija 2015, zadnjič spremenjenim z Izvedbenim sklepom Komisije št. C(2020) 6268 z dne 9.  septembra 2020 o spremembi Izvedbenega sklepa C(2015)5168 o odobritvi Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 za podporo iz Evropskega sklada za pomorstvo in ribištvo (v nadaljnjem besedilu: OP ESPR 2014-2020).S spremembami uredbe se spreminja višina finančnih sredstev na ukrepu v skladu z zadnjo verzijo OP ESPR 2014-2020, ki je bila potrjena z Izvedbenim sklepom Komisije št. C(2020) 6268 z dne 9.  septembra 2020 in glede na to, da se program zaključuje, se določa tudi natančen datum zaključka izvajanja operacij in predložitev zadnjega zahtevka za povračilo sredstev. Vneseni so še nekateri redakcijski popravki.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)V letu 2021 znašajo predvidene finančne posledice za proračun Republike Slovenije iz naslova izvajanja ukrepa Zdravje in varnost skupaj 23.333,00 evrov, od tega sredstva EU 17.500,00 evrov in sredstva Republike Slovenije 5.833,00 evrov. Predvidene finančne posledice za leto 2022 znašajo skupaj 56.667,00 evrov, od tega sredstva EU 42.500,00 evrov in sredstva Republike Slovenije 14.167,00 evrov. Sredstva za izvedbo projektov iz preglednice II.a so v letih 2020 in 2021 zagotovljena na proračunskih postavkah 140023 Evropski sklad za pomorstvo in ribištvo 14-20 - EU in 140024 Evropski sklad za pomorstvo in ribištvo 14-20 - slovenska udeležba.  |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  | / | / | / | / |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov | / | / | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | / | / | / | / |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MKGP | 2330-17-0025 Naložbe v zdravje in varnost na ribiških plovilih | 140023 Evropski sklad za pomorstvo in ribištvo 14-20 - EU | 17.500,00 | 42.500,00 |
| MKGP | 2330-17-0025 Naložbe v zdravje in varnost na ribiških plovilih | 140024 Evropski sklad za pomorstvo in ribištvo 14-20 – slovenska udeležba | 5.833,00 | 14.167,00 |
| SKUPAJ | 23.333,00 | 56.667,00 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| / | / | / | / | / |
| / | / | / | / | / |
| SKUPAJ | / | / |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
| / | / | / |
| / | / | / |
| / | / | / |
| SKUPAJ | / | / |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* /

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: V razpravo so bili vključeni: Gradivo je objavljeno na portalu E-demokracija (13. 4. 2021).Upoštevani so bili:* ni bilo poslanih pripomb.
 |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Jože Podgoršek minister |

 PREDLOG

 (EVA) 2021-2330-0041

Na podlagi prvega odstavka 40. člena Zakona o morskem ribištvu (Uradni list RS, št. 115/06, 76/15 in 69/17) Vlada Republike Slovenije izdaja

**U R E D B O**

**o spremembah in dopolnitvah Uredbe o izvajanju ukrepa zdravje in varnost iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020**

1. **člen**

V Uredbi o izvajanju ukrepa zdravje in varnost iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 (Uradni list RS, št. 89/20) se v 1. členu prvi odstavek spremeni tako, da se glasi:

»(1) Ta uredba ureja izvajanje ukrepa zdravje in varnost iz operativnega programa, ki ureja izvajanje Evropskega sklada za pomorstvo in ribištvo v Republiki Sloveniji za obdobje 2014–2020 (v nadaljnjem besedilu: OP ESPR 2014–2020). OP ESPR 2014–2020 je dostopen na osrednjem spletnem mestu državne uprave ter na spletni strani ribiškega sklada (http://www.ribiski-sklad.si/).«.

V drugem odstavku se v 1. točki besedilo »Uredbo (EU) 2020/558 Evropskega parlamenta in Sveta z dne 23. aprila 2020 o spremembi uredb (EU) št. 1301/2013 in (EU) št. 1303/2013 glede posebnih ukrepov za zagotovitev izredne priložnosti pri uporabi evropskih strukturnih in investicijskih skladov v odziv na izbruh COVID-19 (UL L št. 130 z dne 24. 4. 2020, str. 1)« nadomesti z besedilom »Uredbo (EU) 2020/2221 Evropskega parlamenta in Sveta z dne 23. decembra 2020 o spremembi Uredbe (EU) št. 1303/2013, kar zadeva dodatne vire in ureditev izvrševanja, da se zagotovi pomoč za spodbujanje odprave posledic krize v okviru pandemije COVID-19 in njenih socialnih posledic ter za pripravo zelenega, digitalnega in odpornega okrevanja družbe in gospodarstva (REACT-EU) (UL L št. 437 z dne 28. 12. 2020, str. 30).«.

V 2. točki se besedilo »Uredbo (EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št. 2019/2006, (ES) št. 1224/2009 ter uredb (EU) št. 1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št. 894/97, (ES) št. 850/98, (ES) št. 2549/2000, (ES) št. 254/2002, (ES) št. 812/2004 in (ES) št. 2187/2005 (UL L št. 198 z dne 25. 7. 2019, str. 105)« nadomesti z besedilom »Delegirano uredbo Komisije (EU) 2020/2015 z dne 21. avgusta 2020 o določitvi podrobnosti izvajanja obveznosti iztovarjanja za nekatere vrste ribolova v zahodnih vodah za obdobje 2021–2023 (UL L št. 415 z dne 10. 12. 2020, str. 2).«.

V 3. točki se besedilo »Izvedbeno uredbo Komisije (EU) št. 2018/276 z dne 23. februarja 2018 o spremembi Izvedbene uredbe (EU) št. 215/2014, kar zadeva spremembe določitve mejnikov in ciljnih vrednosti za kazalnike učinka v okviru uspešnosti za evropske strukturne in investicijske sklade (UL L št. 54 z dne 24. 2. 2018, str. 4)« nadomesti z besedilom »Izvedbeno uredbo Komisije (EU) 2021/439 z dne 3. marca 2021 o spremembi Izvedbene uredbe (EU) št. 215/2014 glede vključitve novega tematskega cilja v nomenklaturo kategorij ukrepov za ESRR, ESS in Kohezijski sklad v okviru cilja „naložbe za rast in delovna mesta“ (UL L št. 85 z dne 12. 3. 2021, str. 149).«.

V 5. točki se besedilo »Uredbo (EU) 2020/560 Evropskega parlamenta in Sveta z dne 23. aprila 2020 o spremembi uredb (EU) št. 508/2014 in (EU) št. 1379/2013 glede posebnih ukrepov za ublažitev vpliva izbruha COVID-19 na sektor ribištva in akvakulture (UL L 130 z dne 24. 4. 2020)« nadomesti z besedilom »Uredbo (EU) 2020/1781 Evropskega parlamenta in Sveta z dne 25. novembra 2020 o spremembi Uredbe (EU) 2016/1139 v zvezi z zmanjšanjem ribolovne zmogljivosti v Baltskem morju ter Uredbe (EU) št. 508/2014 v zvezi s trajnim prenehanjem ribolovnih dejavnosti flot, ki lovijo trsko iz vzhodnega Baltskega morja, trsko iz zahodnega Baltskega morja in sleda iz zahodnega Baltskega morja (UL L št. 400 z dne 30. 11. 2020, str. 1)«.

V 9. točki se besedilo »(UL L št. 334 z dne 21. 11. 2014, str. 11; v nadaljnjem besedilu: Uredba 1242/2014/EU)« nadomesti z besedilom »(UL L št. 334 z dne 21. 11. 2014, str. 11), zadnjič spremenjene z Izvedbeno uredbo Komisije (EU) 2020/1027 z dne 14. julija 2020 o spremembi izvedbenih uredb (EU) št. 771/2014, (EU) št. 1242/2014 in (EU) št. 1243/2014 v zvezi z izvajanjem in spremljanjem posebnih ukrepov za ublažitev posledic izbruha COVID-19 v sektorju ribištva in akvakulture (UL L št. 227 z dne 16. 7. 2020, str. 1), (v nadaljnjem besedilu: Uredba 1242/2014/EU)«.

V 10. točki se besedilo »Izvedbeno uredbo (EU) št. 2017/788 z dne 8. maja 2017 o spremembi Izvedbene uredbe (EU) št. 1243/2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z informacijami, ki jih predložijo države članice, ter potrebami po podatkih in sinergijami med potencialnimi viri podatkov (UL L št. 119 z dne 9. 5. 2017, str. 7)« nadomesti z besedilom »Izvedbeno uredbo Komisije (EU) 2020/1027 z dne 14. julija 2020 o spremembi izvedbenih uredb (EU) št. 771/2014, (EU) št. 1242/2014 in (EU) št. 1243/2014 v zvezi z izvajanjem in spremljanjem posebnih ukrepov za ublažitev posledic izbruha COVID-19 v sektorju ribištva in akvakulture (UL L št. 227 z dne 16. 7. 2020, str. 1)«.

1. **člen**

V 2. členu se 5. točka spremeni tako, da se glasi:

»5. mali priobalni ribolov pomeni ribolov z ribiškimi plovili, katerih skupna dolžina ne presega 12 metrov in ki ne uporabljajo vlečnega ribolovnega orodja iz Izvedbene uredbe Komisije (EU) 2017/218 z dne 6. februarja 2017 o registru ribiške flote (UL L št. 34 z dne 9. 2. 2017, str. 9);«.

V 6. točki se beseda »vloga« nadomesti z besedo »zahtevek«.

V 11. točki se za besedo »bo« doda besedo »ponudba«.

14. točka se spremeni tako, da se glasi:

»14. višja sila ali izjemne okoliščine za namen te uredbe pomenijo predvsem naravno nesrečo, ki resno prizadene gospodarsko dejavnost upravičenca, tako na primer, da se mu potopi plovilo, izbruhne požar na plovilu itd. ter bolezen ali poškodbo, ki upravičencu onemogoči izvajanje gospodarske dejavnosti.«.

1. **člen**

V 5. členu se v prvem odstavku znesek »160.000 eurov« nadomesti z zneskom »260.000 eurov«, znesek »120.000 eurov« se nadomesti z zneskom »195.000 eurov« in znesek »40.000 eurov« se nadomesti z zneskom »65.000 eurov«.

V petem odstavku se besedilo »lahko poveča za 30 % ter tako lahko znaša« nadomesti z besedilom »poveča za 30 % ter tako znaša«.

1. **člen**

V 10. členu se v prvem odstavku v točki a) besedilo »imeti mora« nadomesti z besedilom »mora imeti«.

Točka b) se spremeni tako, da se glasi:

»b) vlagatelj je lastnik, solastnik ali uporabnik ribiškega plovila, na katerem se bo izvajala naložba. Če je vlagatelj solastnik ali uporabnik ribiškega plovila, predloži podpisano izjavo preostalih solastnikov ali lastnika, da se naložba na plovilu lahko izvede;«.

Točka č) se spremeni tako, da se glasi:

»č) vlagatelj se z izjavo obveže, da bo ostal lastnik, najemnik ali uporabnik aktivnega ribiškega plovila še najmanj pet let po zadnjem izplačilu sredstev ter bo z njim izvajal gospodarski ribolov na morju. Vlagatelj, ki je najemnik ali uporabnik aktivnega ribiškega plovila, pa ni lastnik, priloži tudi soglasje lastnika ali solastnikov;«.

V točki e) se besedilo »(predračuni treh ponudb)« nadomesti z besedo »ponudbe«.

Točka f) se spremeni tako, da se glasi:

»f) vlagatelj v vlogi prikaže naslednja kazalnika:

* sprememba pojavnosti poškodb in nesreč pri delu; skupno število poškodb in nesreč za zadnje polno koledarsko leto pred oddajo vloge, ciljno vrednost poškodb in nesreč ter okvirni rezultat poškodb in nesreč (vrednost v polnem koledarskem letu po izplačilu sredstev),
* število ribičev, vključenih v operacijo; izhodiščno stanje (0,00), ciljno vrednost (število ribičev, vključenih v operacijo) in okvirni rezultat (število ribičev, vključenih v operacijo); ciljna vrednost in okvirni rezultat imata isto vrednost;«.
1. **člen**

V 14. členu se v prvem odstavku črta druga alineja.

Dosedanja tretja alineja postane druga alineja.

V dosedanji četrti alineji, ki postane tretja alineja, se črta beseda »upravičencu«.

V tretjem odstavku se za besedo »pošlje« doda besedilo »v elektronski obliki«.

Deveti odstavek se spremeni tako, da se glasi:

»(9) Opreme, ki je bila predmet naložbe, upravičenec ne sme prodati, dati v najem ali kako drugače uporabljati za druge namene, razen za namen, ki je predmet podpore še pet let po zadnjem izplačilu.«.

1. **člen**

V 15. členu se v petem odstavku črta besedilo »na posamezni javni razpis«.

V sedmem odstavku se črtata besedi »oziroma upravičenec«.

1. **člen**

V 16. členu se v petem odstavku črtata besedi »oziroma upravičenca«.

1. **člen**

V 18. členu se prvi odstavek spremeni tako, da se glasi:

»(1) Prispele vloge odpira in obravnava ARSKTRP ter v primeru pomanjkljivosti zahteva njihovo odpravo. Vloge se odobravajo in sredstva, razpisana z javnim razpisom, se dodeljujejo do njihove porabe. Obravnava vloge se začne s preveritvijo njene popolnosti in ustreznosti v skladu z določbami tretjega odstavka 125. člena Uredbe 1303/2013/EU in te uredbe.«.

V četrtem odstavku se besedi »vstopno mejo« nadomestita z besedama »vstopni prag« in besedilo »minimalne vstopne meje« z besedilom »minimalnega vstopnega praga«.

V petem odstavku se besedilo »Pri žrebu so lahko navzoči tudi vlagatelji. O dnevu žreba se vlagatelji pisno obvestijo.« nadomesti z besedilom »Pri žrebu so lahko navzoči tudi vlagatelji, ki se jih o dnevu žrebanja pisno obvesti.«.

1. **člen**

V 19. členu se v drugem odstavku beseda »svojih« nadomesti z besedo »uradnih«.

1. **člen**

V 20. členu se prvi odstavek spremeni tako, da se glasi:

»(1) Upravičeni stroški operacij so stroški, ki so nastali od datuma vložitve vloge do dokončanja operacije. Zadnji zahtevek za povračilo sredstev mora upravičenec oddati ARSKTRP najpozneje do 30. septembra 2023.«.

1. **člen**

V 21. členu se v prvem odstavku točki c) in č) spremenita tako, da se glasita:

»c) če je vlagatelj ribič − fizična oseba, ne sme biti v osebnem stečaju;

č) vlagatelj ima lahko na dan predložitve vloge do 50 eurov neporavnanih obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih izterjuje davčni organ v skladu s predpisi, ki urejajo davčni postopek«.

V točki f) se črtata besedi »oziroma upravičenca«.

Točka k) se spremeni tako, da se glasi:

»k) če vlagatelj ni naročnik v skladu s predpisi, ki urejajo javno naročanje, mora za dobavo blaga oziroma izvedbo storitve, katerih vrednost je višja od 5.000 eurov brez DDV, predložiti tri primerljive ponudbe, ki ustrezajo zahtevam iz projektne dokumentacije, razen za splošne stroške. Ponudbe morajo biti pridobljene od neodvisnih ponudnikov, pri čemer vlagatelj izbere najugodnejšo. Vlagatelj mora ponudnikom poslati enako povpraševanje, v katerem navede minimalne pogoje, ki jih mora blago ali storitev vsebovati, da je ponudba lahko izbrana. Če vlagatelj kot najugodnejšo ponudbo ni izbral najcenejše ponudbe, mora predložiti ustrezno utemeljitev izbora ponudbe. Ponudbe lahko ARSKTRP dodatno preveri in v skladu z ugotovitvijo omeji priznano vrednost operacije, če oceni, da so predvideni stroški za neko operacijo glede na njeno vrednost nerealni oziroma previsoki;«.

Za točko k) se doda nova točka l), ki se glasi:

»l) V primeru storitve, dobave in dela, katerih vrednost je manjša ali enaka 5.000 eurov brez DDV, vlagatelj predloži le eno ponudbo, ki ustreza zahtevam iz projektne dokumentacije.«.

Tretji odstavek se spremeni tako, da se glasi:

»(3) Vlagatelj ne sme umetno ustvarjati pogojev, ki bi upravičevali pridobitev sredstev. Če se ugotovi, da so bili pogoji umetno ustvarjeni, se sredstva ne odobrijo ali se naknadno odvzamejo.«.

1. **člen**

V 22. členu se v tretjem odstavku besedilo »na posamezno obdobje« nadomesti z besedama »to obdobje«.

V petem odstavku se točka f) se spremeni tako, da se glasi:

»f) izjavo, da ni prejel javnih sredstev za iste upravičene stroške;«.

Točka i) se spremeni tako, da se glasi:

»i) če se vlagatelj šteje za naročnika v skladu s predpisi, ki urejajo javno naročanje, mora ob zahtevku za povračilo sredstev predložiti skenogram dokumentacije postopka izbire izvajalca oziroma dobavitelja v skladu s predpisom, ki ureja javno naročanje. Na zahtevo ARSKTRP mora vlagatelj omogočiti vpogled v originalno dokumentacijo.«.

1. **člen**

V 23. členu se v prvem odstavku beseda »junij« nadomesti z besedo »september«.

V tretjem odstavku se besedilo »datuma zaključka operacije, ki je določen v javnem razpisu« nadomesti z besedilom »30. septembra 2023«.

1. **člen**

V 24. členu se četrti odstavek spremeni tako, da se glasi:

»(4) Zahtevek, ki izpolnjuje pogoje iz te uredbe, javnega razpisa in odločbe o odobritvi sredstev, ARSKTRP odobri in izplača sredstva v skladu s 132. členom Uredbe 1303/2013/EU. Če je zahtevku za povračilo sredstev v celoti ugodeno, se upravičencu zahtevana višina sredstev v celoti nakaže na transakcijski račun. Če zahtevku ni v celoti ugodeno, ARSKTRP o zahtevku odloči z odločbo in upravičencu odobreni del sredstev nakaže na transakcijski račun.«.

Šesti odstavek se spremeni tako, da se glasi:

»(6) Če se pri upravnem preverjanju vlog ali preverjanju na kraju samem ugotovijo nepravilnosti, ARSKTRP sredstev ne izplača ali jih izplača delno. Če so bila sredstva že izplačana upravičencu, ARSKTRP izda odločbo o vračilu sredstev ali dela sredstev. Če upravičenec sredstev ali dela sredstev v z odločbo določenem roku ne vrne, ARSKTRP sproži postopek za izterjavo sredstev.«.

1. **člen**

V 27. členu se v petem odstavku v drugem stavku beseda »Upravičenec« nadomesti z besedo »Upravičenca«.

Šesti odstavek se spremeni tako, da se glasi:

»(6) V skladu s četrtim odstavkom 71. člena Uredbe 1303/2013/EU se prejšnji odstavek ne uporablja, če dejavnost morskega gospodarskega ribolova preneha zaradi višje sile ali stečaja, ki ni posledica goljufij.«.

V devetem odstavku se črta besedilo »iz neutemeljenega razloga«.

PREHODNA IN KONČNA DOLOČBA

1. **člen**

**(končanje postopkov)**

Postopki, začeti na podlagi Uredbe o izvajanju ukrepa zdravje in varnost iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 (Uradni list RS, št. 89/20), se končajo v skladu z Uredbo o izvajanju ukrepa zdravje in varnost iz Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 (Uradni list RS, št. 89/20).

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-115/2021

Ljubljana, dne …

EVA 2021-2330-0041

Vlada Republike Slovenije

**Janez Janša**

predsednik

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo uredbe)**

Prvi odstavek 40. člena Zakona o morskem ribištvu določa, da Vlada Republike Slovenije predpiše ukrepe in postopke za izvajanje predpisov Unije s področja skupne ribiške politike ter določa pristojne organe in organizacije za izvajanje predpisov Unije.

1. **Rok za izdajo uredbe, določen z zakonom**

Rok ni določen.

1. **Splošna obrazložitev predloga uredbe, če je potrebna**

/

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

/

**II. VSEBINSKA OBRAZLOŽITEV PREDLAGANIH REŠITEV**

Operativni program za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 za podporo iz Evropskega sklada za pomorstvo in ribištvo v Sloveniji, št. CCI 2014 SI 14 MF OP 001, je potrjen z Izvedbenim sklepom Komisije z dne 22. julija 2015, zadnjič spremenjenim z Izvedbenim sklepom Komisije št. C(2020) 6268 z dne 9. septembra 2020 o spremembi Izvedbenega sklepa C(2015)5168 o odobritvi Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014–2020 za podporo iz Evropskega sklada za pomorstvo in ribištvo (v nadaljnjem besedilu: OP ESPR 2014-2020).

S spremembami uredbe se spreminja višina finančnih sredstev na ukrepu v skladu z zadnjo verzijo OP ESPR 2014-2020, ki je bila potrjena z Izvedbenim sklepom Komisije št. C(2020) 6268 z dne 9. septembra 2020, in glede na to, da se program končuje, se določa tudi natančen datum zaključka izvajanja operacij in predložitev zadnjega zahtevka za povračilo sredstev. Vneseni so še nekateri redakcijski popravki.

Ukrep OP ESPR 2014**-**2020 se izvaja v okviru prve prednostne naloge Unije, določene v 6. členu Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo ter razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 ter Uredbe (EU) št. 1255/2011 Evropskega parlamenta in Sveta (UL L št. 149 z dne 20. 5. 2014, str. 1), zadnjič spremenjene z Uredbo (EU) 2020/560 Evropskega parlamenta in Sveta z dne 23. aprila 2020 o spremembi uredb (EU) št. 508/2014 in (EU) št. 1379/2013 glede posebnih ukrepov za ublažitev vpliva izbruha COVID-19 na sektor ribištva in akvakulture (UL L 130 z dne 24. 4. 2020), (v nadaljnjem besedilu: Uredba 508/2014/EU). V okviru ukrepa se izvajajo posamezne operacije (projekti), ki sledijo ciljem ukrepa. Do podpore so upravičene tiste operacije, ki izpolnjujejo pogoje upravičenosti in so izbrane v skladu z merili za izbor operacij. Postopek izbora ustreznih operacij poteka z javnimi razpisi.

Finančna sredstva v okviru OP ESPR 2014–2020 razdeli in potrdi Evropska komisija na ravni prednostnih nalog Unije, v okviru katerih se izvaja ukrep iz te uredbe. Stopnja intenzivnosti javne pomoči je določena v okviru ukrepa. Najvišja stopnja prispevka iz Evropskega sklada za pomorstvo in ribištvo je 75 % upravičenih javnofinančnih odhodkov, preostala sredstva v višini 25 % pa so zagotovljena v okviru proračuna Republike Slovenije.